CELEX: C2005/155/13
Language: et
Date: 2005-06-25 00:00:00
Title: Kohtuasi C-175/05: Euroopa Ühenduste Komisjoni 19. aprilli 2005. aasta hagi Iirimaa vastu

25.6.2005   
            
            
               ET
            
            
               Euroopa Liidu Teataja
            
            
               C 155/7
            
         Euroopa Ühenduste Komisjoni 19. aprilli 2005. aasta hagi Iirimaa vastu
   (Kohtuasi C-175/05)
   (2005/C 155/13)
   Kohtumenetluse keel: inglise
   Euroopa Ühenduste Komisjon esitas 19. aprillil 2005 Euroopa Ühenduste Kohtule hagi Iirimaa vastu. Hageja esindajad on Michael Shotter ja Wouter Wils, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Iirimaa on nõukogu 19. novembri 1992. aasta direktiivi 92/100/EMÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas (1) mõttes vabastanud kõik üldsusele laenutamise asutuste kategooriad, siis on Iirimaa rikkunud selle direktiivi artiklitest 1 ja 5 tulenevaid kohustusi.
            
         
               2.
            
            
               jätta kohtukulud Iirimaa kanda.
            
         Õiguslikud alused ja peamised argumendid
   Direktiivi artikli 1 lõikes 3 defineeritakse “laenutamist” kui kasutada andmist piiratud ajaks ja otsese või kaudse majandusliku või kaubandusliku tulu eesmärgita, “kui seda teevad üldsusele avatud asutused”. Artikli 5 lõige 3 lubab liikmesriikidel vabastada “teatavad asutuste kategooriad” tasu maksmisest.
   Iiri ametiasutused on direktiivi artikli 5 lõikele 3 toetudes määrusega vabastanud “loetletud asutuste liigid tasu maksmisest laenutamise käigus”. Selle erandi ulatus on nii lai, et see lubab kõikidel üldsusele avatud haridus- ja akadeemilistel asutustel tegeleda üldsusele laenutamisega, mille tulemuseks on see, et ühelegi üldsusele laenutavale asutusele ei kohaldada laenutusõigust ning nad on samuti vabastatud tasu maksmisest.
   Komisjon väidab, et selline olukord ületab selgelt direktiivi artikli 5 lõikes 3 lubatud erandite ulatuse ning seega on Iirimaa rikkunud direktiivi artiklitest 1 ja 5 tulenevaid kohustusi.
   
      (1)  EÜT L 346, 27.11.1992, lk 61.